Tumba de Amedeo Modigliani e Jeanne Hébuterne.
**Amedeo Clemente Modigliani**, nado en Livorno (Toscana) o 12 de xullo de 1884 e finado en París o 24 de xaneiro de 1920) foi un pintor e escultor italiano de etnia xudía.

Vida
----

Amedeo medra nunha familia xudía na cidade portuaria de Livorno, durante a súa adolescencia comeza a recibir clases de pintura de Guglielmo Micheli, tamén de adolescente comeza a sufrir de febres tifoideas e tise. No ano 1902 estudiou na Escola libre de nu de Florencia e o ano seguinte no Instituto de Belas Artes de Venecia.

Finalmente no ano 1906 trasládase a París onde entra en contacto co mundo das vangardas. Instalouse no Bateau-Lavoir de Montmartre, unha antiga fábrica de pianos reconvertida en residencia artística por onde pasou gran parte da intelectualidade parisiense de comezos do século XX. Xa dende a súa etapa en Venecia Modigliani desenvolvera uns hábitos de vida pouco saudables, bebendo en exceso e consumindo drogas, pero o pouco de chegar a París acaba por converter en alcolico e ter problemas graves de conduta. Todo isto sumado ós seus problemas de saúde non tarda en pasarlle factura.

No 1909 retorna brevemente a Livorno tratando de alonxarse da mala vida que levaba en París, pero non vai a tardar en retornar instalándose desta volta no barrio de Montparnasse.

Durante a Primeira guerra mundial trata de enrolarse pero é rexeitado polo seu estado físico. En 1918 vai comezar unha relación coa que será a nai da súa filla, Jeanne Hebuterne á que vai pintar en varias obras. O 24 de xaneiro de 1920 Modigliani vai morrer a causa dunha meninxite derivada da súa tuberculose con tan só 35 anos. Vai ser soterrado no cemitério do Père-Lachaise.

Obra
----

A obra de Modigliani xira fundamentalmente en torno ó retrato e ó nu. A súa formación en Italia bebe da tradición do S.XIX e sobre é deudora dos *macchiaioli* (Manchistas) que van a ser a resposta italiana contra o academicismo e o romanticismo. Varios dos membros deste grupo foron mestres de Modigliani.

Pero conservase pouca pintura desta época do artista xa que el mesmo vai a renunciar o súa primeira etapa unha vez que chega a París e entra en contacto coas vangardas pictóricas. O estilo polo que vai ser coñecido é moí persoal e dificilmente atribuible a calquera das vangardas. Hai influencia de Cezanne e tamén de Toulouse-Lautrec ou de Paul Gouguin incluso do primitivismo e do primeiro cubismo, pero creando sempre un estilo propio.

Traspassos coñecer a Brancusi, durante un breve período o principio dos anos 10 Modigliani tamén traballou a escultura deixando pezas de grande interese aínda que regresou pouco tempo despois a adicarse á pintura a tempo completo.

En vida Modigliani non vai ser un autor especialmente recoñecido, aínda que as súa obra vai cotizarse mellor nos seus derradeiros anos de vida grazas ao seu amigo e marchante Léopold Zborowski. Isto contrasta enormemente cos prezos de vendas que ten a súa obra a día de hoxe. O seu cadro *Nu couché* acadou na poxa feita por Christie´s en 2015 por 170.405.000 USD, sendo un dos prezos máis altos pagados nunca por unha obra de arte.

No cinema
---------

En 1958 Jacques Becker dirixiu *Les Amants de Montparnasse* onde Gérard Philipe encarna ó pintor italiano,

No ano 2005 sería Andy García o que lle daría vida na cinta de Mick Davis, Modigliani.

Galería
-------

* Obras de Modigliani
* Madame Pompadour, 1914, actualmente no Art Institute of Chicago, Chicago.Madame Pompadour, 1914, actualmente no Art Institute of Chicago, Chicago.
* Jeanne Hebuterne con chal vermello, 1917, Colección privada.Jeanne Hebuterne con chal vermello, 1917, Colección privada.
* Nu Couché, 1917, Colección privada.Nu Couché, 1917, Colección privada.
* Cabeza de muller, 1910-1911, National Gallery of Art, Washington.Cabeza de muller, 1910-1911, National Gallery of Art, Washington.

Notas
-----

1. ↑  "CLEMENTE AMEDEO MODIGLIANI « Nostra Italia" (en castelán). Arquivado dende o orixinal o 07 de maio de 2020. Consultado o 2020-04-08.
2. ↑  "Modigliani, Amedeo". *Museo Nacional Thyssen-Bornemisza* (en castelán). Consultado o 2020-04-07.
3. ↑  "1939 Art of Tomorrow Exhibition Catalog Mock-Up". *Guggenheim* (en inglés). 2013-05-28. Consultado o 2021-10-06.
4. ↑  "Amedeo Modigliani (1884-1920) , Nu couché". *www.christies.com* (en inglés). Consultado o 2020-04-07.
5. ↑  "Los amantes de Montparnasse (1958)" (en castelán). Consultado o 2020-04-07.
6. ↑  "Modigliani (2006)" (en castelán). Consultado o 2020-04-07.

|  |  |
| --- | --- |
| Control de autoridades | 
* Wd: Q120993
* WorldCat
* VIAF: 17232808
* BAV: ADV10077418
* BIBSYS: 90578454
* BLBNB: 000689807
* BMT: 38639
* BNCHL: 000042461
* BNE: XX984805
* BNF: 11997616f
* BRE: 2221919
* CANTIC: a10125073
* CiNii: DA02217739
* DBI: ID
* DeutscheBio: 118582941
* Discogs: 2296435
* EBID: ID
* Europeana: ID
* FAST: 36387
* FNA: ID
* GEC: 0043023
* GND: 118582941
* Gutenberg: 54240
* ICCU: CFIV048172
* ISNI: 0000 0001 2276 9863
* KulturNav: ID
* LCCN: n79059541
* NDL: 00450248
* NKC: jn20000701247
* NLA: 35357248
* NLG: 75649
* NNDB: 000084574
* NTA: 069161283
* OL: OL133004A
* openMLOL: 210452
* PTBNP: 18480
* RKD: 56464
* SELIBR: 230692
* SNAC: w6qf8tkd
* SUDOC: 027329682
* Tate: 1648
* TePapa: 44936
* Treccani: amedeo-modigliani
* ULAN: 500026509

 |